CELEX: 32014R0310
Language: hr
Date: 2014-03-25 00:00:00
Title: Provedbena uredba Komisije (EU) br. 310/2014 оd 25. ožujka 2014. o razvrstavanju određene robe u kombiniranu nomenklaturu

27.3.2014   
            
            
               HR
            
            
               Službeni list Europske unije
            
            
               L 91/10
            
         
      PROVEDBENA UREDBA KOMISIJE (EU) br. 310/2014
   оd 25. ožujka 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2) na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. ožujka 2014.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987, str. 1.
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Monitor u boji sa zaslonom u tehnologiji tekućeg kristala (LCD) s dijagonalom zaslona približno 48 cm (19 inča) i dimenzijama približno 46 × 37 × 21 cm s:
                  
                              —
                           
                           
                              izvornom rezolucijom 1 440 × 900 piksela,
                           
                        
                              —
                           
                           
                              podržanim rezolucijama 640 × 480, 800 × 600, 1 024 × 768 i 1 280 × 1 024 piksela,
                           
                        
                              —
                           
                           
                              omjerom širine i visine 16:10,
                           
                        
                              —
                           
                           
                              razmakom između piksela 0,5025 mm,
                           
                        
                              —
                           
                           
                              svjetlinom 300 cd/m2,
                           
                        
                              —
                           
                           
                              omjerom kontrasta 500:1,
                           
                        
                              —
                           
                           
                              vremenom odziva 8 ms,
                           
                        
                              —
                           
                           
                              dva zvučnika,
                           
                        
                              —
                           
                           
                              gumbima za paljenje/gašenje i upravljanje.
                           
                        Opremljen je sljedećim sučeljima:
                  
                              —
                           
                           
                              DVI-D,
                           
                        
                              —
                           
                           
                              dva VGA sučelja.
                           
                        Ima stalak s mehanizmom za naginjanje i okretanje.
                  Monitor je namijenjen uporabi sa strojevima za automatsku obradu podataka.
               
               
                  8528 51 00
               
               
                  Razvrstavanje se temelji na općim pravilima 1. i 6. za tumačenje kombinirane nomenklature i tekstom oznaka KN 8528 te 8528 51 00.
                  S obzirom na objektivne značajke proizvoda, primjerice rezoluciju, podržane rezolucije, omjer širine i visine, razmak između piksela prikladan za dulje gledanje iz blizine, svjetlinu, sučelja koja se obično rabe u sustavima za automatsku obradu podataka te prisustvo mehanizma za naginjanje i okretanje, monitor se ubraja u monitore vrsta koje se rabi isključivo ili uglavnom u sustavima za automatsku obradu podataka iz tarifnog broja 8471.
                  Monitor se stoga razvrstava u oznaku KN 8528 51 00 kao ostali monitori vrsta koje se rabi isključivo ili uglavnom u sustavima za automatsku obradu podataka iz tarifnog broja 8471.